[image: 57-B&W-1]
[image: ]
  	РЕГИОНАЛНА ЗДРАВНА ИНСПЕКЦИЯ 
ВАРНА




гр. Варна, ул. “Брегалница” № 3,     Директор - тел.:052/634-019, факс:052/634-648,
Е-mail: office@rzi-varna.com, http://www.rzi-varna.com


[bookmark: _GoBack]ДО 
Д-Р  СВЕТЛИН МИТЕВ
ПРЕДСЕДАТЕЛ НА 
СДРУЖЕНИЕТО  НА СЕМЕЙНИТЕ ЛЕКАРИ ВЪВ ВАРНА
УЛ. „ПАРИЖКА КОМУНА“ № 33, АП. 32 
ГР. ВАРНА  

Е-mail:  blsvarna@ssi.bg


ОТНОСНО: Поддържане на ефективен надзор на внасяните паразитози 


УВАЖАЕМИ  Д-Р МИТЕВ,

	Във връзка с писмо на МЗ с вх. № 03-726/10.05.2022 г. Ви предоставям следната информация за сведение и изпълнение с молба да запознаете общопрактикуващите лекари от област Варна със същата:
С настъпването на потенциалния малариен сезон, който в нашата страна е от април до октомври, се повишава рискът за заразяване на специфичните преносители (комарите от род Anopheles) и възникването на местни случаи на малария. 
След ликвидацията на маларията през 1965 г. в Република България се регистрират само внесени случаи на това заболяване. През 2021 г. са съобщени 9 случая на внесена малария, причинена от P. falciparum (при 8 от заболелите) и P. vivax (при един) като 7 от заболелите са български граждани и двама са чужденци. При двама от българските граждани изходът от заболяването беше летален.
През 2020 г. по данни на СЗО са регистрирани общо 241 милиона случаи на малария в световен мащаб. 
Във връзка с това и в изпълнение на препоръките на СЗО е необходимо стриктното прилагане на съществуващите нормативни актове по отношение на маларията и другите тропически паразитози: Наредба № 17 от 30.07.2008 г. за условията и реда за провеждане на диагностика, профилактика и контрол на внасяните паразитни болести (обн. ДВ бр. 71 от 12.08.2008 г.) и Наредба № 21 от 08.07.2005 г. за реда за регистрация, съобщаване и отчет на заразните болести (обн. ДВ бр. 62 от 29.07.2005 г.).
Основните противоепидемични мерки към лицата, пристигнали от страни с разпространена малария са:
- снемане на епидемиологична анамнеза за пребиваване в страни с малария от всеки пациент с температурно заболяване, независимо от поставената диагноза;
- изследване за малария при заболяване с висока температура и анамнестични данни за пребиваване в страни с разпространена малария с цел ранното откриване на болни и паразитоносители;
- изследване на чуждестранни граждани за малария по клинико-епидемиологични показания, независимо от сезона.
Информация от СЗО за страните с разпространена местна малария, класификация на риска от малария, вид на превантивните мерки и препоръки за химиопрофилактика можете да намерите в сайта на РЗИ – Варна ( http://www.rzi-varna.com ).
	             


С уважение, 

Д-Р ДОЧКА МИХАЙЛОВА

ДИРЕКТОР НА РЗИ-ВАРНА

